Vetus comoedia
Vetus comoedia est primum genus comoediarum Graecarum antiquarum. Genus enim hoc in tres partes divisum est, quarum prima comoedia vetus, velut ab Eupoli atque Cratino Aristophaneque poeta perfecta, altera media comoedia, tertia nova comoedia velut a Menandro scripta. Veteris comoediae undecim fabulae ab Aristophane scriptae hodie servantur; multarum etiam ab illo aliisque confectarum fragmenta exstant.

Hoc insignis comoedia vetus erat quod plerumque viros notos et aequales irridebat et ad eventa sui temporis alludebat. Ita pars democratiae Atheniensis erat ac velut disputationes ecclesiae ad theatrum comicum transferebat.

Auctores  
Hermippus
Magnes
Crates
Eupolis
Phrynichos
Cratinus
Aristophanes

Veteres comoediae integre servatae 
Acharnenses Aristophanis
Aves Aristophanis
Ecclesiazusae Aristophanis
Equites Aristophanis
Lysistrata Aristophanis
Nubes Aristophanis
Pax Aristophanis
Plutus Aristophanis
Ranae Aristophanis
Thesmophoriazusae Aristophanis
Vespae Aristophanis

De origine 
Si Aristoteli credimus comoedia in Sicilia nata est et primi poetae comici  Phormis et Epicharmus fuerunt. Deinde Athenis Crates primus iambicae poesi fabulas addidit. Ita origo comoediae non ultra quintum saeculum a.C.n. repetitur. Secundum Aristotelem comoedia  ex iambica poesi et carminibus "phallicis" in Dionysi honorem cantatis creata est.

Notae

Bibliographia

Editiones 
 Theodorus Kock, ed., Comicorum Atticorum fragmenta. Vol. 1. Antiquae comoediae fragmenta. Lipsiae: Teubner, 1880 Textus apud archive.org

Plura legere si cupis 
Jean Leclant et Jacques Jouanna (curatores), Le théâtre grec antique : la comédie. Les Belles Lettres, 2000.
Octave Navarre, "Les origines et la structure technique de la comédie ancienne", Revue des Études Anciennes, 1911ː 245-296
Grigori M. Sifakis, "Towards a modem poetics of old comedy", Mètis. Anthropologie des mondes grecs anciens, 1988ː 53-67
Noémie Villacèque, Spectateurs de parolesː Délibération démocratique et théâtre à Athènes à l’époque classique, Presses Universitaires de rennes, 2013.
Matthew Wright,	The comedian as critic : Greek old comedy and poetics, Bristol classical press, 2012. Nonnullae paginae apud Guglum librorum Recensio critica

Comoedia Graeca antiqua